rejauldu/bengali-wikipedia huggingface dataset:
ডান|থাম্ব|250px|প্রত্যেক উইকেটে তিনটি কাঠের দণ্ড বা স্টাম্প মাটিতে পোঁতানো থাকে এবং দু’টি কাঠের ছোট্ট টুকরো ঐ দণ্ডগুলোতে আড়াআড়ি বা শোয়ানো অবস্থায় রাখা হয় যা বেল নামে পরিচিত। উইকেট ক্রিকেটের পরিভাষাবিশেষ। ক্রিকেট খেলায় উইকেট শব্দটি প্রায়শঃই উচ্চারিত হয় ও বিভিন্ন সময় বিভিন্ন অর্থ বহন করে। তন্মধ্যে -   ইতিহাস  উইকেট শব্দটির উৎপত্তি ঘটেছে ক্ষুদ্র ফটক বা উইকেট গেট থেকে। ঐতিহাসিকভাবে ক্রিকেট খেলায় উইকেটে দু’টি মাত্র স্টাম্প ও একটি বেলের সমন্বয়ে গঠিত ছিল। তখন এটি দেখতে ফটকের অনুরূপ। ১৭৭৫ সালে মধ্যবর্তী স্টাম্প ব্যবহার প্রবর্তিত হয়।  অধিকাংশ সময়ই উইকেটে দুইটি সেটের একটি হিসেবে তিনটি স্টাম্প ও দুইটি বেইল ক্রিকেট পিচের শেষ প্রান্তসীমায় রাখা হয়।The Laws of Cricket – Law 8: The wickets . একজন ব্যাটসম্যান কর্তৃক উইকেটটি সংরক্ষিত থাকে। তিনি ব্যাট দিয়ে বলকে আটকানোর চেষ্টা করেন যাতে উইকেটে স্পর্শ করতে না পারে। পাশাপাশি বলকে মাঠের অভ্যন্তরে কিংবা বাইরে ফেলার মাধ্যমে রান নেয়ার দিকে মনোনিবেশ ঘটান।  গত তিনশত বছরের মধ্যে উইকেটের আকার-আকৃতি বেশ কয়েকবার পরিবর্তিত হয়েছে। এর পরিমাপ এবং অবস্থান ক্রিকেটের আইনের ৮নং ধারা মোতাবেক পরিচালিত হয়।   একজন ব্যাটসম্যানের আউট  একজন ব্যাটসম্যানের আউটকে উইকেট হিসেবে চিহ্নিত করা হয়। তখন ব্যাটসম্যান তার নিজের উইকেট হারিয়েছেন বলে উল্লেখ করেন। আবার তা যদি বোলার কর্তৃক হয়ে থাকে, তখন বোলার উইকেট লাভ করেছেন বলে চিহ্নিত হন। কয়েকটি উইকেট প্রাপ্তির ফলে বোলারের যোগ্যতার অন্যতম মাপকাঠি হয়ে থাকে। একজন বোলারের এক ইনিংসে সংগৃহীত ৫ উইকেট প্রাপ্তিকে একজন ব্যাটসম্যানের সেঞ্চুরির সমমান হিসেবে খসড়াভাবে মনে করা হয়।  বোল্ড, রান আউট, স্টাম্পড অথবা হিট উইকেটের মাধ্যমে ব্যাটসম্যান আউট হয়ে তার উইকেট হারিয়েছেন বলা হয়ে থাকে। এ বিষয়ে ক্রিকেটের আইনের ২৮নং ধারায় লিপিবদ্ধ রয়েছে। বেল যদি স্টাম্পের ওপর থেকে পড়ে যায় কিংবা বল অথবা ব্যাটের সাহায্যে স্টাম্প উপড়ে যায় কিংবা ফিল্ডার কর্তৃক ব্যাটের সংস্পর্শে বল শূন্য থেকে হাতে লুফে নেয় অথবা ফিল্ডার কিংবা কর্তৃক উইকেট-রক্ষক কর্তৃক স্টাম্প ভেঙ্গে যায়, তাহলে ব্যাটসম্যান আউট হবেন।   জুটি  দুইজন ব্যাটসম্যান একই সময়ে ব্যাট করলে তখন তা ইনিংসের নির্দিষ্ট জুটি হিসেবে পরিচিত হয়। প্রথম উইকেট জুটি বলতে ইনিংসের গোড়াপত্তন করতে নেমে দুইজন ব্যাটসম্যানের একজন আউট হওয়াকে বুঝায়। দ্বিতীয় উইকেট জুটিতে তৃতীয় ব্যাটসম্যানের সাথে প্রথম উইকেটে জুটির একজন ব্যাটসম্যানের সাথে গড়ে উঠে যা তাদের যে-কেউ আউট হবার মাধ্যমে পরিসমাপ্তি ঘটে। এভাবে পরবর্তীতে তৃতীয় থেকে দশম উইকেট জুটির সৃষ্টি হয়। তবে দশম উইকেট বা শেষ উইকেট জুটিতে একাদশ ব্যাটসম্যানের সাথে গড়ে উঠলেও দশম বা শেষ ব্যাটসম্যান আউট হলে দলের ইনিংস শেষ হয়ে যায়।   উইকেটে জয়  নির্দিষ্টসংখ্যক উইকেটের ব্যবধানে একটি দল জিততে পারে। এর মানে হলো যে, দলটি প্রতিপক্ষের রানের লক্ষ্যমাত্রাকে অতিক্রমণের লক্ষ্যে পরবর্তীতে ব্যাটিং করে নির্দিষ্ট ওভার, সময় ও নির্দিষ্টসংখ্যক ব্যাটসম্যানকে ব্যাটিংয়ে না নামিয়েই বিজয়ী হয়েছে। উদাহরণ হিসেবে যদি একটি দল জয়ের লক্ষ্যে চারজন ব্যাটসম্যান আউট হয়ে রান সংখ্যা অতিক্রম করে, তাহলে দল ছয় উইকেটে বিজয়ী হবে। যদি দশজন ব্যাটসম্যানই আউট হয়ে যায়, তবে দলের ইনিংস শেষ হয়ে যাবে ও দলটি নির্দিষ্ট রানের ব্যবধানে হেরে যাবে।   তথ্যসূত্র    আরও দেখুন    রান  হ্যাট্রিক  অপরাজিত  টেস্ট ক্রিকেটে হ্যাট্রিকের তালিকা  বিষয়শ্রেণী:ক্রিকেট পরিভাষা বিষয়শ্রেণী:ক্রিকেটের সরঞ্জাম বিষয়শ্রেণী:ক্রিকেটের নিয়ম-কানুন বিষয়শ্রেণী:ক্রিকেট
ফ্রেডরিক পেনিংটন (৭ মার্চ ১৮১৯ - ১১ মে ১৯১৪) ছিলেন একজন ইংরেজ বণিক এবং উদার রাজনীতিবিদ যিনি ১৮৭৪ থেকে ১৮৮৫ সাল পর্যন্ত হাউস অফ কমন্সে বসেছিলেন।   জীবন  পেনিংটন ছিলেন জন পেনিংটনের পুত্র, তুলা স্পিনার এবং হিন্ডলি, ল্যাঙ্কাশায়ারের ব্যবসায়ী এবং ওয়েস্টহটনের জন হারগ্রিভসের কন্যা এলিজাবেথ। তিনি ১৮৩০ থেকে ১৮৩২ সাল পর্যন্ত সাউথপোর্টে এবং প্যারিসে ডঃ ফরম্বির স্কুলে শিক্ষিত হন।Elizabeth Crawford The women's suffrage movement: a reference guide, 1866-1928 p532 পূর্ব ভারতের বণিক হিসাবে বহু বছর পর, তিনি ১৮৬৫ সালে ব্যবসা থেকে অবসর গ্রহণ করেন। তিনি সারের জন্য একজন জেপি ছিলেন।Debretts House of Commons and the Judicial Bench 1881  পেনিংটন অ্যান্টি কর্ন ল লিগের কাউন্সিলের সদস্য ছিলেন যা তিনি উদারভাবে সমর্থন করেছিলেন। তিনি একজন উন্নত লিবারেল ছিলেন, তুলনামূলকভাবে উদারপন্থী লিবারেল গোষ্ঠীর অংশ, মুক্ত বাণিজ্য, গির্জা-রাষ্ট্রের মিশ্র স্থানীয় প্রশাসন এবং ব্যাপক উৎপাদনের সমাপ্তি।Elizabeth Crawford The women's suffrage movement: a reference guide, 1866-1928 p532 তিনি ১৮৬৮ সালে ওয়েস্ট সারেতে অসফলভাবে সংসদে দাঁড়ান। ১৮৭৪ সালের সাধারণ নির্বাচনে তিনি স্টকপোর্টের সংসদ সদস্য নির্বাচিত হন। তিনি ১৮৮৫ সালের নির্বাচনে দাঁড়ানো পর্যন্ত একই প্রতিনিধিত্বমূলক নির্বাচনের একটি যুগের মাধ্যমে আসনটি ধরে রেখেছিলেন।  পেনিংটন গ্রিনস্যান্ড রিজ, সারের দক্ষিণ ঢালে ব্রুম হল, হলমউডে থাকতেন যেখানে সপ্তাহান্তের সমাবেশে রাজনীতি, শিল্প ও সাহিত্যের জগতের অনেক বিশিষ্ট অতিথি অন্তর্ভুক্ত ছিল।Elizabeth Crawford The women's suffrage movement: a reference guide, 1866-1928 p532 তিনি মারা যান, ৯৫, তার বিধবা তার লন্ডনের বাড়িতে বা ভাড়া, ১৭ হাইড পার্ক টেরেসে বেঁচে ছিলেন। তার প্রোবেট ১৯১৪ সালে  শপথ নেওয়া হয়েছিল। https://probatesearch.service.gov.uk Calendar of Probates and Administrations  পেনিংটন ১৮৫৪ সালে বিয়ে করেন মার্গারেট ল্যান্ডেল শার্প,  জন শার্পের কন্যা, ডনকাস্টারের ভিকার।  তিনি নারী আন্দোলনে ব্যাপকভাবে জড়িত ছিলেন এবং মুক্তি ও ভোটাধিকারের প্রচারক ছিলেন। পেনিংটনের এক বোন টমাস থমাসনকে বিয়ে করেছিলেন।   তথ্যসূত্র   বিষয়শ্রেণী:স্টকপোর্টের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯১৪-এ মৃত্যু বিষয়শ্রেণী:১৮১৯-এ জন্ম বিষয়শ্রেণী:স্টার্লিংয়ের নির্বাচনী এলাকা থেকে যুক্তরাজ্যের সংসদের সদস্য
মাগুরা সরকারি বালিকা উচ্চ বিদ্যালয় বাংলাদেশের মাগুরা জেলার একটি মাধ্যমিক শিক্ষা প্রতিষ্ঠান।   ইতিহাস  মাগুরা জেলার প্রথম শিক্ষা প্রতিষ্ঠান হিসেবে মাগুরা ইংরেজি উচ্চ বিদ্যালয় (বর্তমান মাগুরা সরকারি উচ্চ বিদ্যালয়) ১৮৫৪ সালে প্রতিষ্ঠিত হয়। যেখানে আলাদাভাবে লিঙ্গ নির্ধারণ করা হয়নি। এতদ্ব্যতীত নারীদের জন্য আলাদা একটি শিক্ষা প্রতিষ্ঠানের তাগিদ থেকে ১৯০৩ সালে বিদ্যালয়ের অন্যতম প্রতিষ্ঠাতা বাবু নিবারণ চন্দ্র চক্রবতীর স্ত্রীর নামানুসারে মহালাকসি বালিকা উচ্চ বিদ্যালয় নামে প্রতিষ্ঠিত হয়।১৯৪৮ সালে বিদ্যালয়টি মধ্য ইংরেজি (এম, ই) স্কুলে এবং ১৯৫৪ সালে পূর্ণাঙ্গ উচ্চ বিদ্যালয়ে উন্নীত হয়ে মাগুরা বালিকা উচ্চ বিদ্যালয় নামে নামাকৃত হয়। ১৯৭০ সালে বিদ্যালয়টি সরকারিকরণ করা হয় তখন হতে এটির নামকরণ করা হয় মাগুরা সরকারি উচ্চ বালিকা বিদ্যালয়।http://www.maguragovtgirlshighschool.jessoreboard.gov.bd   অবকাঠামো  ১.৭৫ একর জমির উপর ২২ কক্ষ বিশিষ্ট দ্বিতল ভবন ও প্রধান শিক্ষয়িত্রীর একতলা বাস ভবন নিয়ে বিদ্যালটির অবস্থান। মোট শ্রেণিকক্ষ রয়েছে ১৬টি।এছাড়া,অফিস কক্ষ রয়েছে ৩টি, গবেষণাগার ২টি, লাইব্রেরি ১টি, মসজিদ ১টি, খেলার মাঠ ১টি এবং পুকুর রয়েছে ১টি।   শিক্ষা কার্যক্রম  বর্তমানে স্কুলে ছাত্রীসংখ্যা প্রায় ১২৮০ এবং শিক্ষক-শিক্ষিকার সংখ্যা ৪২। ষষ্ঠ শ্রেণি থেকে দশম শ্রেণি পর্যন্ত মোট ৫টি শ্রেণিতে শাখা রয়েছে ১০টি। নবম ও দশম শ্রেণিতে চালু আছে বিজ্ঞান , মানবিক ও ব্যবসায় শিক্ষা শাখা।   সহ-শিক্ষা কার্যক্রম  বিতর্ক, বিজ্ঞান মেলা, সাংস্কৃতিক প্রতিযোগিতা, রেডক্রিসেন্ট, স্কাউট প্রোগ্রামে অংশগ্রহণ করে স্কুলটি সুনাম অর্জন করেছে। এছাড়া ২০১২ সাল থেকে অন্বেষা নামে একটি নিয়মিত সাহিত্য বার্ষিকী প্রকাশ করে আসছে।   অবদান  বিদ্যালয়টি প্রতিষ্ঠা থেকেই নারি শিক্ষার প্রসারের কাজ করে চলছে। পাবলিক পরীক্ষায় এটি বরাবরই জেলা পর্যায়ে ১ম অথবা ২য় স্থান অধিকার করে আসছে।   আরও দেখুন   মাগুরা সরকারি উচ্চ বিদ্যালয়  বাংলাদেশের বিদ্যালয়সমূহের তালিকা    তথ্যসূত্র    বহিঃসংযোগ   বিষয়শ্রেণী:১৯০৩-এ প্রতিষ্ঠিত বিষয়শ্রেণী:মাগুরা জেলার বিদ্যালয় বিষয়শ্রেণী:মাগুরা জেলা
ফরাসি ভাষা কঙ্গোর সরকারি ভাষা। কঙ্গোতে প্রায় ৫০টি ভাষা প্রচলিত। এদের মধ্যে কঙ্গো ভাষাতে জনগণের প্রায় অর্ধেক অংশ কথা বলেন। তেকে ভাষাগুলিতে প্রায় ৫ লক্ষ লোক কথা বলেন। কিছু কিছু অঞ্চলে লিংগালা ভাষা ও সাংগো ভাষা সার্বজনীন ভাষা হিসেবে ব্যবহৃত হয়।   তথ্যসূত্র    বহিঃসংযোগ   কঙ্গোর ভাষার উপর এথনোলগ-এর রিপোর্ট    বিষয়শ্রেণী:কঙ্গো বিষয়শ্রেণী:আফ্রিকার ভাষা
সিমরত কৌর রান্ধাওয়া (জন্ম: ১৬ জুলাই ১৯৯৭), হলেন একজন ভারতীয় অভিনেত্রী। পেশাগতভাবে তিনি সিমরত কৌর নামে পরিচিত। তিনি তেলুগু চলচ্চিত্র এবং বলিউডে তার কাজের জন্য পরিচিত। তিনি ২০১৭ সালে প্রেমাথো মী কার্তিক চলচ্চিত্রের মাধ্যমে চলচ্চিত্র জগতে আত্মপ্রকাশ করেছিলেন। একটি পাঞ্জাবি পরিবারে জন্মগ্রহণকারী সিমরত বর্তমানে মুম্বইয়ের বাসিন্দা।   জীবনের প্রথমার্ধ ও কর্মজীবন  সিমরত ১৯৯৭ সালের ১৬ জুলাই মুম্বা্ইয়ে একটি পাঞ্জাবি শিখ পরিবারে জন্মগ্রহণ করেন। তিনি বি.এসসি কম্পিউটার বিজ্ঞানে স্নাতক ডিগ্রি অর্জন করেছেন। তিনি ২০১৭ সালে ঋষির তেলুগু প্রণয়ধর্মী চলচ্চিত্র প্রেমথো মী কার্তিকের মাধ্যমে কার্তিক গুম্মাকোন্ডার বিপরীতে অভিনয় করে অভিনয় জগতে আত্মপ্রকাশ করেছিলেন। ২০১৮ সালে, তিনি পরিচয়ম এবং সোনি ছবিতে অভিনয় করেছিলেন। তিনি তেলুগু প্রণয়ধর্মী থ্রিলার ডার্টি হরির জন্য মহিলা প্রধান অভিনেত্রী হিসেবে নির্বাচিত হন, যেখানে শ্রাবণ রেড্ডি তার সহঅভিনেতা ছিলেন এবং এটি ইংরেজি ভাষার চলচ্চিত্র ম্যাচ পয়েন্টের ভারতীয় স্বাঙ্গীকরণ ছিল।  তিনি হিম্মত সান্ধুর বুর্জ খলিফা এবং লারা লাপ্পার মতো পাঞ্জাবি মিউজিক ভিডিওতে অভিনয় করেছিলেন। ২০২২ সালে তিনি জি জি সিংয়ের পাঞ্জাবি ভিডিও গান লোফারে ও অভিনয় করেছিলেন। ২০২১ সালে, তিনি মিকা সিংয়ের রোমান্টিক গান "তেরে বিন জিন্দেগি" তে অভিনয় করেছিলেন। ২০২২ সালে তিনি নাগার্জুন অভিনীত বাঙ্গাররাজুতে একটি ক্যামিও চরিত্রে উপস্থিত হয়েছিলেন। ২০২৩ সালে, তিনি ১১ আগস্ট মুক্তিপ্রাপ্ত গদর ২-এ উৎকর্ষ শর্মার স্ত্রী এবং সানি দেওলের পুত্রবধূর চরিত্রে অভিনয় করেছিলেন।  thumb|right|গদর: এক প্রেম কথা-এর প্রিমিয়ার অনুষ্ঠানে সিমরত কৌর এবং অনিল শর্মা।  চলচ্চিত্রের তালিকা  যে চলচ্চিত্রগুলো এখনও মুক্তি পায়নি তা নির্দেশ করে বছরচলচ্চিত্রভূমিকাভাষামন্তব্য২০১৭ প্রেমাথো মী কার্তিক অঞ্জলিতেলুগুঅভিষেক২০১৮ পরিচয়ম সোনিনিশুহিন্দি২০২০ডার্টি হরি জেসমিনতেলুগু২০২২বাঙ্গাররাজুতেলুগুক্যামিও ভূমিকা২০২৩গদর ২ মুস্কান হিন্দি প্রধান ভূমিকা হিসেবে অভিষেক    তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৯৭-এ জন্ম বিষয়শ্রেণী:২১শ শতাব্দীর ভারতীয় অভিনেত্রী
রহিমউল্লা বা শহীদ রহিমউল্লাহ (? - ১৮৬১) সুন্দরবন অঞ্চলের কৃষক বিদ্রোহ তথা নীল বিদ্রোহের প্রখ্যাত নেতা ও শহীদ।   বিদ্রোহের সূচনা  সুন্দরবনের বারইখালী অঞ্চলে কৃষকদের প্রধান ছিলেন রহিমউল্লাহ। তিনি কৃষকমহলে অত্যন্ত জনপ্রিয় ছিলেন। এসময় মোরেল জমিদারের অত্যাচারী ম্যানেজার ডেনিস হেলির লাঠিয়াল বাহিনী সাধারণ প্রজাদের ওপর জুলুম ও লুঠতরাজ চালাতো। রহিমউল্লাহ নিজে দুর্দান্ত লাঠিয়াল ছিলেন। তিনি এই সকল জুলুমবাজির প্রতিরোধ করেন সাহসের সাথে ও প্রতিরোধ দল গড়ে তোলেন। ১৮৬১ সালের নভেম্বর মাসে স্থানীয় গুনী মামুন তালুকদার নামক এক বিত্তবান জমিদার হেলির সাহায্যে জমি দখলের চেষ্টা করে কৃষকদের নীল চাষে বাধ্য করায় রহিমউল্লাহ বাধা দেন এবং প্রচন্ড সংঘর্ষ হয়। হেলির লাঠিয়াল সর্দার রামধন মালো মারা গেলে জমিদার বাহিনী পলায়ন করে।   সম্মুখ যুদ্ধ ও মৃত্যু  এই ঘটনার কয়েকদিন পরে ডেনিস হেলি প্রতিশোধার্থে গভীর রাত্রে অতর্কিত তার বাড়ি আক্রমণ করে। সাথে ছিল ভাড়াটে লাঠিয়াল বাহিনী। রহিমউল্লাহ পুর্বেই অনুমান করেছিলেন যে তার বাড়ি আক্রান্ত হতে পারে। বাড়ীর চারিদিকে পরিখা কেটে প্রতিরোধের ব্যবস্থা করেছিলেন তিনি। বিপুল সংখ্যক বন্দুকধারী ও লাঠিয়ালদের সাথে রহিমউল্লাহ ও তার সাথীদের ভয়াবহ খন্ডযুদ্ধ হয় সারারাত ধরে। রহিমউল্লা নিজেই বন্দুক হস্তে লড়াই করেন। গুলি ফুরিয়ে গেলে বাড়ির মেয়েদের রুপোর বালা চূর্ন করে গুলির কাজ চালানো হয়েছিল। শেষ পর্যন্ত গুলিবিদ্ধ হয়ে মারা যান বিদ্রোহী রহিমউল্লাহ। উভয় পক্ষে সতেরো জন নিহত ও বহু আহত হয়। রহিমউল্লাহ ও অন্যান্য কৃষক বিদ্রোহীদের মৃতদেহগুলি জংগলে নিয়ে গিয়ে পুড়িয়ে ফেলে হেলির লোকজন। বাড়ির মহিলাদের ওপর অত্যাচার চালানো হয়।   তদন্ত  এই ভয়ংকর ঘটনার তদন্তের নির্দেশ দেন তদানীন্তন খুলনার মহকুমা ম্যাজিস্ট্রেট বঙ্কিমচন্দ্র চট্টোপাধ্যায়। নিজেই মোরেলগঞ্জে গিয়ে হেলিকে দোষী সাব্যস্ত করে দীর্ঘ রিপোর্ট দেন জেলা ম্যাজিস্ট্রেটের কাছে। হেলি পলায়ন করলে তার নামে গ্রেপ্তারি পরওয়ানাও জারী করেছিলেন তিনি। তৎকালীন আমলে বঙ্কিমচন্দ্রকে এক লক্ষ টাকা পর্যন্ত ঘুষ দেওয়ার ব্যবস্থা ও ভীতি প্রদর্শনের চেষ্টা করেছিল ডেনিস হেলি। পনেরো বছর এই মামলা চলে এবং যশোর দায়রা আদালতে একজনের ফাঁসি, ৩৪ জনের দ্বীপান্তরের আদেশ হয়। দুর্ভাগ্য হেলিকে কেউ সনাক্ত করতে না পারায় সে মুক্তি পেয়েছিল। পরবর্তীতে জানা যায়, এই ডেনিস হেলি আসামে বজ্রপাতে মারা যায়।   তথ্যসূত্র   বিষয়শ্রেণী:১৮৬১-এ মৃত্যু বিষয়শ্রেণী:বাঙালি বিদ্রোহী বিষয়শ্রেণী:নীল বিদ্রোহ বিষয়শ্রেণী:১৯শ শতাব্দীর বাঙালি বিষয়শ্রেণী:বাগেরহাট জেলার ব্যক্তি বিষয়শ্রেণী:১৯শ শতাব্দীর ভারতীয় মুসলিম বিষয়শ্রেণী:বাঙালি মুসলিম বিষয়শ্রেণী:মোড়েলগঞ্জ উপজেলা বিষয়শ্রেণী:ভারতে বিদ্রোহ
মোহাম্মদ লুৎফুর রহমান একজন বাংলাদেশী অধ্যাপক। তিনি চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের এনাটমি ও হিস্টোলজি বিভাগের অধ্যাপক এবং বিশ্ববিদ্যালয়টির বর্তমান উপাচার্য।  প্রাথমিক জীবন ও শিক্ষা  লুৎফুর রহমানের জন্ম ময়মনসিংহ জেলার ঈশ্বরগঞ্জ উপজেলায়। তিনি ১৯৯৯ সালে বাংলাদেশ কৃষি বিশ্ববিদ্যালয় থেকে ডক্টর অব ভেটেরিনারি মেডিসিন (ডিভিএম) ডিগ্রি অর্জন করেন এবং ২০০১ সালে একই বিশ্ববিদ্যালয় থেকে এনাটমিতে মাস্টার অব সায়েন্স (এমএসসি) ডিগ্রি সম্পন্ন করেন। ২০০৭ সালে তিনি জাপানের টোকিও ইউনিভার্সিটি অব এগ্রিকালচার অ্যান্ড টেকনোলজি থেকে স্নায়ুবিজ্ঞানে পিএইচডি ডিগ্রি অর্জন করেন। এছাড়া তিনি যুক্তরাষ্ট্র, যুক্তরাজ্য, অস্ট্রেলিয়া ও জাপানের বিভিন্ন বিশ্ববিদ্যালয়ে পোস্ট ডক্টরাল গবেষণা সম্পন্ন করেন।   কর্মজীবন  মোহাম্মদ লুৎফুর রহমান ২০০১ সালে তৎকালীন চট্টগ্রাম সরকারি ভেটেরিনারি কলেজের (২০০৬ সালে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ে উন্নীত) এনাটমি ও হিস্টোলজি বিভাগে প্রভাষক হিসেবে যোগদান করেন। পর্যায়ক্রমে তিনি ২০০৩ সালে সহকারী অধ্যাপক, ২০০৪ সালে সহযোগী অধ্যাপক এবং ২০১২ সালে অধ্যাপক পদে উন্নীত হন। অধ্যাপনার পাশাপাশি তিনি চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের সিন্ডিকেট ও একাডেমিক কাউন্সিলের সদস্য, ভেটেরিনারি মেডিসিন অনুষদের ডিন এবং এনাটামি ও হিস্টোলজি বিভাগের প্রধানসহ বিভিন্ন দায়িত্ব পালন করেন। ২০২৪ সালের ১৭ অক্টোবর তিনি চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের উপাচার্য নিযুক্ত হন।  তথ্যসূত্র  বিষয়শ্রেণী:চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের উপাচার্য বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ময়মনসিংহ জেলার ব্যক্তি বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী বিষয়শ্রেণী:টোকিও কৃষি ও প্রযুক্তি বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিডনি বিশ্ববিদ্যালয়ের প্রাক্তন শিক্ষার্থী বিষয়শ্রেণী:কার্ডিফ বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের শিক্ষক বিষয়শ্রেণী:বাংলাদেশী ভেটেরিনারিয়ান
স্টেফি লিওন ( জন্ম নাম গ্রেস ), যিনি তার মঞ্চ নাম সারঙ্গি  সম্বোধনেই বেশি পরিচিত, তিনি একজন ভারতীয় টেলিভিশন অভিনেত্রী যিনি মূলত মালায়ালাম টিভি ধারাবাহিকে অভিনয় করেন।   জীবনের প্রথমার্ধ  স্টেফির জন্ম কেরালার কোঝিকোড় জেলায় রাজন এবং গ্রেসির ঘরে। তার জন্ম নাম স্টেফি গ্রেস। তার একটি ছোট ভাই আছে। স্টেফি শাস্ত্রীয় নৃত্যে এবং ক্যারাটেতে প্রশিক্ষণ নিয়েছেন। তিনি এলএলবি ডিগ্রি অর্জন করেছেন।    কর্মজীবন  ২০০৪ সালে, স্টেফি টিভি চন্দ্রনের কথাভাশেষেশন চলচ্চিত্রে একজন গুজরাটি মেয়ে নাজিন চরিত্রে অভিনয় করেছিলেন।   স্টেফি ২০১২ সালে মাঝাভিল মনোরমা  টিভি চ্যানেলে সম্প্রচারিত মনসাবীণা টেলিভিশন ধারাবাহিকের প্রধান চরিত্রে অভিনয়ের মাধ্যমে মালায়ালাম টেলিভিশন জগতে আত্মপ্রকাশ করেন।  এই ধারাবাহিকে তিনি একজন কিশোরী মেয়ে মনসার চরিত্রে অভিনয় করেছিলেন।  স্টেফি তার দ্বিতীয় ধারাবাহিক, অগ্নিপুত্রী, -তে দ্বৈত ভূমিকায় অভিনয় করেছিলেন। এই ধারাবাহিকটি এশিয়ানেট টিভি চ্যানেলে সম্প্রচারিত একটি ভৌতিক ধারাবাহিক ছিল।  ২০১৩ থেকে ২০১৪ সাল পর্যন্ত, তিনি সূর্য টিভির জনপ্রিয় অনুষ্ঠান ইষ্টম-এর প্রধান চরিত্রে অভিনয় করেছিলেন। Soman, Deepa (13 January 2015). "People ask whether my hair is real: Stephy". The Times of India. Retrieved 24 June 2022.  স্টেফি তার স্বামী লিওন কে থমাস পরিচালিত ২০১৪ সালের মালায়ালাম চলচ্চিত্র লাইফ- এর প্রধান নারী চরিত্রে অভিনয় করেছিলেন। তিনি সিনেমাটিতে একজন সফটওয়্যার ইঞ্জিনিয়ার মীনাক্ষীর চরিত্রে অভিনয় করেছিলেন।   ২০১৫ সালে, স্টেফি মাঝাভিল মনোরমা টিভি চ্যানেলে সম্প্রচারিত বিবাহিতা ধারাবাহিকে উপস্থিত হন।  ২০১৬ সালে, তিনি টিভি ধারাবাহিক সাগরম সাক্ষীতে রঞ্জিনী মূর্তি এবং ভদ্রার দ্বৈত ভূমিকায় অভিনয় করেছিলেন।  ২০১৭ সালে, স্টেফিরিয়েলিটি শো ডেয়ার দ্য ফিয়ারের একজন প্রতিযোগী ছিলেন।  তিনি তামার পাদার  নামক অনুষ্ঠানের অংশ ছিলেন।  ২০১৮ সালে, স্টেফি মাঝাবিল মনোরমা চ্যানেলের বিনোদনমূলক অনুষ্ঠান ঠাকরপ্পান কমেডি এবং মিমিক্রি মহামেলা -এর উপস্থাপনা করেছিলেন।  একই বছরে তিনি অমৃতা টিভির ধারাবাহিক ক্ষনপ্রভা চঞ্জালম- এও উপস্থিত হয়েছিলেন।   ২০১৯ সালে, স্টেফি ফ্লাওয়ার্স টিভিতে সম্প্রচারিত আরায়ন্নাঙ্গালুদে ভিডুতে প্রধান নারী চরিত্র লিলির ভূমিকায় অভিনয় করেছিলেন। UR, Arya (8 April 2019). "I'm always on the hunt for something unique: Stephy Leon". The Times of India. Retrieved 24 June 2022. একই বছর তাকে স্টার ম্যাজিক টিভি অনুষ্ঠানে একজন প্রতিযোগী হিসেবেও দেখা গিয়েছিল।  ২০২২ সাল থেকে, তিনি সূর্য টিভির ধারাবাহিক ভাবনায় প্রধান নারী চরিত্রে অভিনয় করছেন।   চলচ্চিত্র তালিকা  বছর চলচ্চিত্র ভূমিকা পরিচালক মন্তব্য  ২০০৪ কাধবশেষেশন নাজিম টিভি চন্দ্রন স্টেফি গ্রেস রাজ হিসেবে কৃতিত্বপ্রাপ্ত "Breathing a new 'life'". The New Indian Express. 29 March 2013. Retrieved 24 June 2022. ২০১৪ জীবন মীনাক্ষী লিওন কে থমাস সারঙ্গি গ্রেস হিসেবে কৃতিত্বপ্রাপ্ত   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি
কলকাতার শেরিফ, (Sheriff) কলকাতার একজন বিশিষ্ট নাগরিকের উপর এক বছরের জন্য অর্পিত একটি অরাজনৈতিক ঔপাধিক কর্তৃত্ব। শেরিফের একটি অফিস এবং কর্মী থাকে কিন্তু নির্বাহী ক্ষমতা থাকে না। অগ্রগণ্যতা ক্রমানুসারে, শেরিফ মেয়রের ঠিক পরবর্তী পদ। ভারতের একমাত্র মুম্বই ও কলকাতায় এই ঐতিহ্যবাহী পদটি বজায় আছে। শেরিফের কলকাতা হাইকোর্টে একটি পৃথক অফিস থাকে। থাম্ব|শেরিফের দপ্তর, কলকাতা উচ্চ আদালত শেরিফ বিভিন্ন শহর সংক্রান্ত কার্যাবলী এবং সম্মেলন সভাপতিত্ব করেন এবং সরকারের বিদেশী অতিথিদের অভ্যর্থনার দায়িত্বে থাকেন।  অমল চক্রবর্তী, একজন শিশুরোগ বিশেষজ্ঞ ১ জানুয়ারি ২০০৬ সালে কলকাতার শেরিফ  হয়েছিলেন।   তিনি বিশিষ্ট ফুটবল খেলোয়াড় চুনী গোস্বামীর থেকে দায়িত্ব গ্রহণ করেন।  ২০১০ সালে শ্রী উৎপল চট্টোপাধ্যায়, অধ্যাপক আই আই এস ডব্লিউ বি এম কলকাতার শেরিফ হিসেবে দায়িত্ব নেন।  ২০১৩ সালে ডঃ স্বপন কুমার ঘোষ একজন উল্লেখযোগ্য চিকিৎসক কলকাতার শেরিফ হিসেবে দায়িত্ব নেন।   এই পদে উল্লেখযোগ্য ব্যক্তিগণ  এই পদে বহাল থাকা ব্যক্তিগণের মধ্যে রয়েছেন:  শেঠ আররাটুন আপকার ( কলকাতার প্রথম আর্মেনিয়ান শেরিফ )  ম্যাকেরিচ জন।  শ্রীমতি সুচিত্রা মিত্র এই পদের জন্য প্রথম নির্বাচিত নারী(২০০১)।    সুনীল গঙ্গোপাধ্যায়(২০০২)  ব্যারন কেবল (১৯০৫)  মহেন্দ্রলাল সরকার (১৮৮৭)  রাজা দিগম্বর মিত্র (১৮১৭-১৮৭৯), রাজনীতিবিদ ও লেখক এবং প্রথম বাঙালি শেরিফ (১৮৭৪)  মানেকজি রুস্তমজি, প্রথম ভারতীয় শেরিফ (১৮৭৩)  জেমস McKilligin (১৮৪৬)  ডেভিড হেয়ার (বিশ্বপ্রেমিক) (১৮৪০)  জেমস ম্যাকে, ইনকেপের ১ম আর্ল  জর্জ ইউল  নলিন বিহারী সরকার, ১ম বাঙালি শেরিফ কলকাতা  ডক্টর.কে. কে. এইচ. সিদ্দিকী (১৯৯১), পশ্চিমবঙ্গের গভর্নরের সাম্মানিক হৃদরোগ বিশেষজ্ঞ।  সুনীল ঠাকুর (অস্থিবিশেষজ্ঞ)  রঞ্জিত মল্লিক (অভিনেতা)   তথ্যসূত্র     বিষয়শ্রেণী:কলকাতার প্রশাসন বিষয়শ্রেণী:কলকাতা সরকার
ফাতেহ মুহাম্মদ পানিপথি (১৮ জানুয়ারি ১৯০৫ – ১৬ এপ্রিল ১৯৮৭) একজন পাকিস্তানি ইসলামি পণ্ডিত যিনি কুরআনের কিরাত শাস্ত্রের বিশেষজ্ঞ ছিলেন। তিনি দারুল উলুম দেওবন্দের প্রাক্তন ছাত্র ছিলেন এবং আল-কুররাহ আল-মারদিয়াহ এবং ইনায়েতে রহমানির মতো বই লিখেছেন।   জীবনী  ফাতেহ মুহাম্মদ পানিপথি ১৯০৫ সালের ১৮ জানুয়ারি পানিপথে জন্মগ্রহণ করেন। তিনি দারুল উলুম দেওবন্দ থেকে ঐতিহ্যবাহী দারসে নিজামিতে স্নাতক হন। তার শিক্ষকদের মধ্যে ছিলেন আসগর হুসাইন দেওবন্দি, হুসাইন আহমদ মাদানি, ইব্রাহিম বালিয়াভি, ইজাজ আলী আমরুহী এবং শফি উসমানি।  ১৯৪৭ সালে দেশভাগের পর পানিপথি পাকিস্তানে চলে যান এবং শিক্ষকতা শুরু করেন। তিনি ১৯৪৮ থেকে ১৯৫৬ সাল পর্যন্ত শিকারপুরের মাদ্রাসা আশরাফিয়াহ ফায়জুল কুরআনে অধ্যাপনা করেন। তিনি ১৯৫৭ সালে শফি উসমানির আমন্ত্রণে করাচিতে চলে আসেন এবং পনের বছরেরও বেশি সময় ধরে দারুল উলুম করাচির নানক ওয়ারা শাখায় শিক্ষকতা করেন। তাকে তার সময়ে কুরআন তেলাওয়াতের একজন সিনিয়র পণ্ডিত হিসেবে বিবেচনা করা হতো। কিরাত শাস্ত্রে পারদর্শিতার জন্য তাকি উসমানি তাকে সমসাময়িক সময়ের ইবনুল জাজারি বলে অভিহিত করেছেন। তার ছাত্রদের মধ্যে ছিলেন আবদুল হালিম চিশতী, আবদুশ শাকুর তিরমিজি, রহিম বখশ পানিপথি এবং সিদ্দিক আহমদ বান্দভী।  পানিপথি ১৯৭২ সালে মদিনায় চলে আসেন এবং মসজিদে নববীতে শিক্ষকতা শুরু করেন। জীবনের শেষ কয়েক বছর তিনি মদিনায় অতিবাহিত করেন। তিনি অল্প সময়ের জন্য লাহোর পরিদর্শন করেন যেখানে ১৯৭৯ সালের ২০ মে তিনি হেমিপেরেসিসে আক্রান্ত হন এবং যা তাকে মদিনায় ফিরে যেতে বাধ্য করে। তিনি ১৯৮৭ সালের ১৬ এপ্রিল মারা যান এবং তাকে জান্নাতুল বাকিতে সমাহিত করা হয়। আলী বিন আবদুর রহমান আল হুজায়ফী তার জানাযার নামাযে ইমামতি করেন।   সাহিত্যকর্ম  পানিপথি উর্দুতে সতেরোটি বই লিখেছেন।  ইনায়েতে রহমানি  আল-কুররাহ আল-মারদিয়াহ  আশআল-মাওয়ারিদ ফি শারহ আকিলাত আতরাব আল-কাসাঈদ  মিফতাহ আল-কামাল  নুরানী কায়েদাহ  তাশিল আল-কাওয়াইদ  উমদাত আল-মাবানি   আরও দেখুন   দেওবন্দি ব্যক্তিত্বের তালিকা   তথ্যসূত্র   উদ্ধৃতি    গ্রন্থপঞ্জি           আরও পড়ুন     বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:১৯৮৭-এ মৃত্যু বিষয়শ্রেণী:১৯০৫-এ জন্ম বিষয়শ্রেণী:জান্নাতুল বাকিতে সমাধিস্থ
ইউসি ব্রাউজার () একটি মোবাইল ব্রাউজার। যার প্রস্তুতকারক এবং ডেভেলপার চীনা মোবাইল ইন্টারনেট কোম্পানি ইউসি ওয়েব। মূলতঃ ২০০৪ সালের আগস্ট মাসে এটি সর্বপ্রথম তৈরি করা হয়েছিলো শুধুমাত্র জাভার জন্য। তবে এটি এখন অ্যান্ড্রয়েড, আইওএস, উইন্ডোজ (ফোন), সিম্বিয়ান, জাভা এবং ব্লাকব্যারি প্রভৃতি স্মার্টফোন ওএস এর জন্য উপলব্ধ।  চীন, ভারত, পাকিস্তান, বাংলাদেশ-এর অসংখ্য ব্যবহারকারী সহ অন্যান্য অঞ্চলেও এর ব্যবহার বাড়ছে। এমনকি, ইউসি ব্রাউজারের ব্যবহারকারী ২০১৪ সালের মার্চ মাসে ১ কোটিতে পৌঁছেছিলো।  স্ট্যাটকাউন্টার-এর হিসাবমতেhttp://gs.statcounter.com/#mobile_browser-ww-monthly-201411-201602, ইউসি ব্রাউজার হচ্ছে সর্বাধিক ব্যবহৃত দ্বিতীয় স্মার্টফোন বা "মোবাইল" ওয়েব ব্রাউজার {শুধু ২০১৫ সালের অক্টোবর মাসে}   আরও দেখুন   নাইন অ্যাপস, ইউসিওয়েব-এর মোবাইল অ্যাপস স্টোর।   তথ্যসূত্র   বিষয়শ্রেণী:ওয়েব ব্রাউজার বিষয়শ্রেণী:মোবাইল ওয়েব ব্রাউজার বিষয়শ্রেণী:উইন্ডোজ ফোন সফটওয়্যার বিষয়শ্রেণী:সিমবিয়ান সফটওয়্যার বিষয়শ্রেণী:২০০৪-এর সফটওয়্যার বিষয়শ্রেণী:ভারতে ইন্টারনেট বিবাচন বিষয়শ্রেণী:অ্যান্ড্রয়েড ওয়েব ব্রাউজার
লাজবন্তী একটি ভারতীয় চ্যানেল জি টিভির জনপ্রিয় ধারাবাহিক যেটি ২৮ সেপ্টেম্বর ২০১৫ থেকে সোমবার থেকে শুক্রবার রাত ১০:৩০ মিনিটে দেখানো হয়।  এই কাহিনী রাজিন্দর সিং এর লাজবন্তী বইয়ের আলোকে নির্মিত।  ট্রিলজি এটি নির্মাণ করেছে।   কাহিনী অভিনয়ে  অঙ্কিতা শর্মা - লাজবন্তী/লাজবন্তী সুন্দরলাল ভারদ্বাজ  সিড - সুন্দরলাল ভারদ্বাজ  নিশা নাগপাল - গুনবন্তী  রুহিত খোরানা - জামাল পেশাবারি  রাজিয়া সুখবির - বিরু  সুরাজ কাক্কার - চামান কিশান লাল ভারদ্বাজ  আকাশ পান্ডে - আনোয়ার      - মুরাদ আলী  সোনম বিস্ট - দুলারী ভারদ্বাজ   তথ্যসূত্র   বিষয়শ্রেণী:টেলিভিশন অনুষ্ঠান বিষয়শ্রেণী:জনপ্রিয় সংস্কৃতিতে ভারত–পাকিস্তান সম্পর্ক বিষয়শ্রেণী:জি টিভির মৌলিক অনুষ্ঠান বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক বিষয়শ্রেণী:২০১৬-এ সমাপ্ত ভারতীয় টেলিভিশন ধারাবাহিক বিষয়শ্রেণী:কল্পকাহিনীতে ভারত বিভাজন বিষয়শ্রেণী:ভারতীয় নাট্য টেলিভিশন ধারাবাহিক বিষয়শ্রেণী:ভারতীয় উপন্যাস অবলম্বনে টেলিভিশন অনুষ্ঠান